pythainlp/thai-wiki-dataset-v4 huggingface dataset:
วัดแปลงไผ่

วัดแปลงไผ่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลาดกระทิง อำเภอสนามชัยเขต จังหวัดฉะเชิงเทรา ที่ดินที่ตั้งวัดมีเนื้อที่ 19 ไร่ 2 งาน 38 ตารางวา อาณาเขตทิศเหนือจดทางสาธารณะ ทิศใต้และ ทิศตะวันออกจดหมู่บ้าน ทิศตะวันตกจดที่ดินเอกชน 
ประวัติ.
วัดแปลงไผ่ หรือ วัดแปลงไผ่วิปัสสนาราม ตั้งวัดเมื่อวันที่ 9 มกราคม พ.ศ. 2527 โดยมีนายวิน ตุ้มประเสริฐได้บริจาคที่ดินในการสร้างวัด ได้รับพระราชทานวิสุงคามสีมา เมื่อวันที่ 30 มิถุนายน พ.ศ. 2538 เขตวิสุงคามสีมา กว้าง 17.5 เมตร ยาว 37.5 เมตร ด้านการศึกษามีโรงเรียนพระปริยัติธรรมแผนกธรรม เปิดสอนเมื่อ พ.ศ. 2530 
ปัจจุบันมี พระมหาวัฒนชัย วฑฺฒนชโย ป.ธ.3 ดำรงตำแหน่งเจ้าอาวาสวัด ทำหน้าที่ในการบริหารและปกครองวัด
อาคารเสนาสนะ.
อาคารเสนาสนะที่สำคัญ ได้แก่ อุโบสถ เป็นอาคารคอนกรีตเสริมเหล็ก กว้าง 17.5 เมตร ยาว 38 เมตร สร้างเมื่อ พ.ศ. 2530 หลังคามุขลดสองชั้น ซ้อนสองตับ เครื่องบนหลังคามุงด้วยกระเบื้อง คันทวยรอบอุโบสถเป็นรูปกวางทอง หน้าบันอุโบสถด้านหน้าเป็นรูปสัญลักษณ์ตราอุณาโลม หน้าบันอุโบสถด้านหลังเป็นรูปพระท้าวมหาพรหม รายรอบด้วยลายกระหนก ภายในอุโบสถเป็นประดิษฐานพระประธานเป็นพระพุทธรูปพระมหามัยมุนี และพระพุทธรูปไม้สักทอง 5 องค์ ซึ่งภายในของพระพุทธรูปทั้ง 5 องค์ บรรจุพระบรมสารีริกธาตุที่อัญเชิญมาจากประเทศพม่า
ศาลาการเปรียญ เป็นอาคารคอนกรีตเสริมเหล็ก กว้าง 22 เมตร ยาว 30 เมตร สร้างเมื่อ พ.ศ. 2538 หอสวดมนต์ เป็นอาคารคอนกรีตเสริมเหล็ก กว้าง 10 เมตร ยาว 18 เมตร สร้างเมื่อ พ.ศ. 2525 กุฏิสงฆ์เป็นอาคารตึก และศาลาบำเพ็ญกุศล
วัดโพธิ์ทองบน

วัดโพธิ์ทองบน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 2 บ้านใหม่ ตำบลบ้านใหม่ อำเภอปากเกร็ด จังหวัดนนทบุรี ปัจจุบันเจ้าอาวาสคือ พระครูอนุวัติศาสนวงศ์ (ฉ่ำ โอภาโส)
วัดโพธิ์ทองบนเป็นวัดโบราณ เดิมละแวกนี้มีวัดอยู่สองวัดคือวัดโพธิ์ทองบนและวัดขี้เหล็ก แต่ต่อมารวมเป็นวัดเดียวกัน สันนิษฐานว่าสร้างขึ้นในสมัยกรุงศรีอยุธยา ไม่ทราบนามและประวัติผู้สร้าง ได้รับพระราชทานวิสุงคามสีมาเมื่อ พ.ศ. 2325 ชื่อของวัดนั้นมาจากการที่เดิมบริเวณริมแม่น้ำด้านหน้าวัดมีต้นโพธิ์อยู่ แต่ต่อมาต้นโพธิ์ถูกกระแสน้ำกัดเซาะลง ประวัติการบูรณะพัฒนาวัดได้เริ่มมาตั้งแต่ พ.ศ. 2514 เป็นต้นมา 
อาคารเสนาสนะประกอบด้วยอุโบสถซึ่งบูรณะเมื่อ พ.ศ. 2514 หลังคาลด 2 ชั้น ประดับช่อฟ้าใบระกา หน้าบันปูนปั้นประดับด้วยเทพนม ล้อมรอบด้วยกนกเปลว ซุ้มประตูหน้าต่างปิดทองประดับกระจก กุฏิสงฆ์ส่วนมากเป็นอาคารไม้ทรงไทย วิหารประดิษฐาน "หลวงพ่อแจ้ง" ส่วนปูชนียวัตถุของวัด ได้แก่ "หลวงพ่อเพชร" เป็นพระพุทธรูปสมัยเชียงแสน พระประธานสมัยสุโขทัย และพระพุทธรูปสมัยอู่ทอง ด้านริมแม่น้ำเจ้าพระยา มีพระพุทธรูปปิดทอง ปางประทานพร
แคทริน ฮาห์น

แคทริน ฮาห์น (เกิด 23 กรกฎาคม พ.ศ. 2517) เป็นนักแสดง, นักแสดงตลก, นางแบบ, นักร้อง และโปรดิวเซอร์ชาวอเมริกัน เธอเริ่มอาชีพทางโทรทัศน์โดยนำแสดงในบทที่ปรึกษาความเศร้าโศก ลิลี เลโบวสกี ในซีรีส์ดรามาอาชญากรรมของ NBC เรื่อง Crossing Jordan (2544-2550) ฮาห์นปรากฏตัวในบทนักแสดงสมทบในภาพยนตร์ตลกหลายเรื่อง เช่น How to Lose a Guy in 10 Days (2003), (2004), Step Brothers (2008), (2009), Our Idiot Brother (2011), I've the Millers (2013), The Secret Life of Walter Mitty (2013) และมีบทบาทในการแสดงเป็นตัวละครชื่อว่า Agatha harkness ในจักรวาล มาเวล โดยในปัจจุบันได้มาโผล่ในซีรี่ย์ wanda vision (2021) และงานพากย์เสียงอีกมากมาย
เฟรด เมลาเมด

เฟรด เมลาเมด (เกิด 13 พฤษภาคม พ.ศ. 2499) เป็นนักแสดง, นักแสดงตลก, และนักเขียนชาวอเมริกัน เขาเป็นที่รู้จักกันเป็นอย่างดีจากการรับบท Sy Ableman ใน A Serious Man (2009), Sam Sotto ใน In a World... (2013), Bruce Ben-Bacharach ใน Lady Dynamite (2016–2017) และแสดงในภาพยนตร์ 7 เรื่องที่กำกับโดย Woody Allen
เดบรา โจ รัปป์

เดบรา โจ รัปป์ (เกิด 24 กุมภาพันธ์ พ.ศ. 2494) เป็นนักแสดง และนักแสดงตลกชาวอเมริกันที่รู้จักกันดีในบทบาทของเธอในบท Kitty Forman ในซิทคอมของ Fox เรื่อง That'70s Show และ Alice Knight-Buffay ในซีซันที่ 3, 4 และ 5 ของ Friends เธอให้เสียง Mary Helperman ในซีรีส์แอนิเมชั่นเรื่อง Teacher's Pet และภาคต่อ รวมทั้งรับบทเป็น Miss Patterson เลขานุการขี้อายใน Big (1988)
วัดสีกัน

วัดสีกัน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงดอนเมือง เขตดอนเมือง กรุงเทพมหานคร เจ้าอาวาสรูปปัจจุบันคือ พระครูธรรมรัตนวิมล (ทองใบ)
วัดสีกันตั้งวัดเมื่อวันที่ 28 กุมภาพันธ์ พ.ศ. 2520 ได้รับวิสุงคามสีมาเมื่อวันที่ 18 พฤษภาคม พ.ศ. 2525 สร้างขึ้นด้วยแรงศรัทธาจากประชาชน ข้าราชการ ทหาร และตำรวจซึ่งได้ร่วมบริจาคที่ดินและทุนทรัพย์เพื่อสร้างวัดนี้ขึ้น เดิมชื่อว่า วัดพุทธสยาม ต่อมาได้พิจารณาเปลี่ยนแปลงชื่อเสียใหม่เป็น "วัดสีกัน" เพื่อให้เป็นการเหมาะสมและสอดคล้องกับสถานที่ตั้ง
สภาพวัดโดยทั่วไป เดิมเป็นพื้นที่สูงพ้นจากน้ำท่วม ปลูกสร้างเป็นอาคารปูนชั้นเดียว แบบยกพื้นสูง ด้านหน้ามีป้ายระบุข้อความว่า กุฏิพิพิธภัณฑ์ธรรมรัตน์ การุณย์ โหสกุล สถาปัตยกรรมที่โดดเด่นคือ พระอุโบสถทรงไทยภายในประดิษฐานพระประธาน นามว่า "สมเด็จพระบรมพุทโธ" ที่เชิงบันไดนาคด้านหน้าโบสถ์ปรากฎรูปปั้นยักษ์มีนามว่า "สมเด็จท้าวเวสสุวรรณฯ" วัดมีวิหารจัตุรมุข ภายในประดิษฐานพระประธานองค์พระพุทธสมเด็จมหาราชทรงครุฑ ภปร. ขนาดหน้าตัก 69 นิ้ว สูง 119 นิ้ว
วัดสีกันมีวัตถุมงคลที่จัดอยู่ในรายการประกวดพระเครื่องพระบูชาไทยของสมาคมเกือบทุกงาน คือ "พระสมเด็จทรงครุฑ" มีพุทธคุณด้านแคล้วคลาด ครบเครื่องเรื่องปลอดภัย
เอเอฟซีแชมเปียนส์ลีก 2021

เอเอฟซีแชมเปียนส์ลีก 2021 จะเป็นครั้งที่ 40 ของการแข่งขันฟุตบอลสโมสรหลักของ ทวีปเอเชีย จัดขึ้นโดย สมาพันธ์ฟุตบอลเอเชีย (เอเอฟซี), และเป็นครั้งที่ 19 ภายใต้ชื่อรายการ เอเอฟซีแชมเปียนส์ลีก
ทัวร์นาเมนต์จะเป็นครั้งแรกที่จะทำให้มี 40 ทีมในรอบแบ่งกลุ่ม, โดยเพิ่มขึ้นจากก่อนหน้านี้ 32 ทีม. ผู้ชนะของทัวร์นาเมนต์จะเข้ารอบโดยอัตโนมัติสำหรับ เอเอฟซีแชมเปียนส์ลีก 2022, เข้าสู่รอบคัดเลือกรอบเพลย์ออฟ, ถ้าพวกเขาไมได้ผ่านการรับรองจากผลงานในประเทศ. ผู้ชนะของเอเอฟซีแชมเปียนส์ลีก 2021 จะได้สิทธิ์เข้ารอบสำหรับ ฟุตบอลชิงแชมป์สโมสรโลก 2021 ใน ประเทศญี่ปุ่น, และถ้าพวกเขาคือมาจากญี่ปุ่น, รองชนะเลิศจะเป็นผู้เข้ารอบ.
การจัดสรรทีมที่เข้าร่วมการแข่งขัน.
47 ชาติสมาชิก เอเอฟซี คือจัดอันดับขึ้นอยู่กับผลงานประสิทธิภาพสโมสรของพวกเขาเหนือกว่าสี่ปีที่ผ่านมาในการแข่งขันเอเอฟซี (their national team's FIFA World Rankings no longer considered). แต่ละจำนวนได้รับการจัดสรรโดยเกณฑ์ต่อไปนี้ที่เป็นไปตามคู่มือการเข้าร่วม:
การจัดอันดับของแต่ละสมาคม.
สำหรับเอเอฟซีแชมเปียนส์ลีก 2021, แต่ละสมาคมได้รับการจัดสรรสล็อตตามพวกเขา จัดอันดับสมาคม ซึ่งเผยแพร่เมื่อวันที่ 29 พฤศจิกายน พ.ศ. 2562, ซึ่งคำนึงถึงผลงานของพวกเขาในเอเอฟซีแชมเปียนส์ลีกและเอเอฟซีคัพ ในช่วงระหว่างปี 2016 และ 2019.
<templatestyles src="Col-begin/styles.css"/>
ทีม.
ด้านล่างนี้คือ 52 ทีมที่มาจาก 23 สมาคมที่เข้าร่วมการแข่งขัน.
"ในตารางด้านล่างนี้, จำนวนของการลงสนามและการลงสนามครั้งล่าสุดนับเฉพาะตั้งแต่ฤดูกาล 2002–03 (รวมไปถึงรอบคัดเลือก), เมื่อการแข่งขันได้ถูกเปลี่ยนชื่อมาเป็น เอเอฟซีแชมเปียนส์ลีก."
"หมายเหตุ: เฉพาะทีมที่มั่นใจในพื้นที่นั้นที่จะแสดงให้เห็น."
<templatestyles src="Col-begin/styles.css"/>
ตารางการแข่งขัน.
ด้านล่างนี้คือตารางของการแข่งขัน. อาจจะมีการเปลี่ยนแปลงเนื่องจาก การระบาดทั่วของโควิด-19 และรอการอนุมัติของคณะกรรมการเอเอฟซีที่เกี่ยวข้อง, หลังจากการหารือเพิ่มเติมกับผู้มีส่วนได้ส่วนเสียทั้งหมด.
หมายเหตุ:
สายการแข่งขัน.
สายการแข่งขันของรอบแพ้คัดออก ได้ถูกกำหนดดังนี้:
<section begin=Bracket />
<section end=Bracket />
รอบ 16 ทีมสุดท้าย.
<section begin=Round of 16 />
รอบ 16 ทีมสุดท้ายจะแข่งขันเพียงแค่เลคเดียว การจัดโปรแกรมการแข่งขันใช้การจับฉลากคู่แข่งขันร่วมกับการพิจารณารองแชมป์กลุ่มที่ดีที่สุด 3 ทีมผ่านเข้าสู่รอบนี้
<section end=Round of 16 />
 "ณ วันที่ 20 ตุลาคม พ.ศ. 2564"
หมายเหตุ.
<templatestyles src="Reflist/styles.css" />
การเปลี่ยนชื่อเดือนและสัปดาห์ในประเทศเติร์กเมนิสถาน พ.ศ. 2545

ในวันที่ 10 สิงหาคม พ.ศ. 2545 รัฐบาลเติร์กเมนิสถานได้ผ่านกฎหมายเปลี่ยนชื่อเดือนและวันในสัปดาห์ ชื่อใหม่นั้นได้รับการคัดเลือกมาจากสัญลักษณ์ประจำชาติเติร์กเมนิสถานตามที่ระบุในหนังสือ "รูฮ์นามา" ซึ่งเขียนโดยซาปาร์มือรัต นือยาซอว์ ประธานาธิบดีตลอดชีพคนแรกและคนเดียวของประเทศ
หลังผ่านร่างกฎหมายแล้ว ก็มีการใช้ชื่อใหม่ในสื่อที่รัฐบาลเติร์กเมนิสถานเป็นเจ้าของ เอกสารที่ตีพิมพ์เป็นภาษาอื่นนอกจากภาษาเติร์กเมนมักใช้ชื่อใหม่ด้วย โดยเฉพาะเอกสารที่มีกลุ่มเป้าหมายเป็นพลเมืองที่พูดภาษารัสเซียในประเทศ โดยบางครั้งก็ใส่ชื่อเก่าลงในวงเล็บ อย่างไรก็ตาม ชื่อเดือนเก่ายังคงเป็นที่นิยมในภาษาพูดของประชาชน
หลังจากใช้ไป 4 ปี นือยาซอว์ถึงแก่อสัญกรรมใน พ.ศ. 2549 ในวันที่ 23 เมษายน พ.ศ. 2551 มีรายงานว่า คณะรัฐมนตรีเติร์กเมนิสถานได้อภิปรายเกี่ยวกับการนำชื่อเก่ามาใช้อีกครั้ง ในที่สุดก็มีการนำชื่อเก่ากลับมาใช้อีกครั้งในเดือนกรกฎาคม พ.ศ. 2551
ชื่อเดือนเก่ามาจากภาษารัสเซีย ชื่อเดือนใหม่ในภาษาเติร์กเมนมีดังนี้
ชื่อวันเก่าในสัปดาห์มาจากภาษาเปอร์เซีย ส่วนชื่อใหม่มีดังนี้
ยามากิตะ

ยามากิตะ  เป็นเมืองที่ตั้งอยู่ในจังหวัดคานางาวะ ประเทศญี่ปุ่น ณ เดือนมิถุนายน 2012 เมืองนี้มีประชากรประมาณ 11,381 คน ความหนาแน่น 50.6 คนต่อตารางกิโลเมตร และมีพื้นที่ทั้งหมด 224.70 ตารางกิโลเมตร
ภูมิศาสตร์.
ยามากิตะตั้งอยู่ในพื้นที่ภูเขาทางตะวันตกของจังหวัดคานางาวะ ติดกับจังหวัดชิซูโอกะและจังหวัดยามานาชิ พื้นที่ส่วนใหญ่ของเมืองอยู่ภายในอาณาเขตของกึ่งอุทยานแห่งชาติทันซาวะ-โอยามะ
ประวัติศาสตร์.
ในยุคเอโดะ พื้นที่บริเวณยามากิตะเป็นส่วนหนึ่งของแคว้นศักดินาโอดาวาระ ในทางตะวันตกของแคว้นซางามิ หลังจากการปฏิรูปที่ดินในช่วงต้นของยุคเมจิ หมู่บ้านคาวะเป็นหนึ่งในหลาย ๆ หมู่บ้านที่ก่อตั้งขึ้นในอำเภออาชิงารากามิ จังหวัดคานางาวะ เมื่อวันที่ 1 เมษายน 1889 ต่อมาหมู่บ้านคาวะได้รับการยกฐานะเป็นเมืองเมื่อวันที่ 1 เมษายน 1933 และเปลี่ยนชื่อเป็นยามากิตะ เมืองยามากิตะได้รวมเข้ากับหมู่บ้านที่อยู่ใกล้เคียง ได้แก่ หมู่บ้านเคียววะ หมู่บ้านชิมิซุ และหมู่บ้านมิโฮะ เมื่อวันที่ 1 กุมภาพันธ์ 1955 และได้ขยายเขตเพิ่มโดยการผนวกพื้นที่ฮิรายามะของหมู่บ้านคิตาอาชิงาระเดิม เมื่อวันที่ 1 เมษายน 1955
เศรษฐกิจ.
เศรษฐกิจของเมืองยามากิตะมีพื้นฐานมาจากการเกษตรและป่าไม้เป็นหลัก
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ธนิศ แก้วนาค

ธนิศ แก้วนาค ชื่อเล่น นิว หรือ นิวหนวด (เกิดเมื่อวันที่ 9 ธันวาคม พ.ศ. 2530)เป็นผู้ประกาศข่าวพิธีกรดีเจและนักแสดงชาวไทยเกิดที่จังหวัดลพบุรีในสังกัดช่อง 7 เอชดีมีชื่อเสียงจากรายการ "สดๆบทไม่มี" , "สดๆบทไม่มีตีสนิท" และ "เที่ยงบันเทิงสด" (ช่วงห้องข่าวภาคเที่ยง) ออกอากาศทางช่อง 7 เอชดีมีผลงานในการแสดงละครเรื่อง "เจ้าสาวแก้ขัด"และ "โซ่เวรี"ในฐานะนักแสดงรับเชิญออกอากาศทางช่อง 7 เอชดีเป็นต้น
ประวัติ.
ธนิศ เกิดเมื่อวันที่ 9 ธันวาคม พ.ศ. 2530 เป็นผู้ประกาศข่าวพิธีกรดีเจและนักแสดงชาวไทยเกิดที่อำเภอลำสนธิ จังหวัดลพบุรีสำเร็จการศึกษาระดับปริญญาที่คณะนิเทศศาสตร์ มหาวิทยาลัยราชภัฏสวนดุสิต
การงาน.
ธนิศเกิดที่จังหวัดลพบุรีเริ่มเข้าสู่วงการบันเทิงเมื่อในปี พ.ศ. 2549 จากการเป็นดีเจคลื่นวิทยุ 88.75 FM ที่จังหวัดลพบุรีภายหลังธนิศได้ศึกษาต่อที่กรุงเทพมหานครเป็นนักศึกษาฝึกงานที่บริษัท ไนน์เอ็นเตอร์ เทน ในสังกัดช่อง 9 อ.ส.ม.ท. ในปี พ.ศ. 2553 ธนิศได้มาสมัครงานเป็นผู้ประกาศข่าวและนักศึกษาฝึกงานในรายการ "คันปาก" ออกอากาศทางช่อง 7 ไม่ผ่านการคัดเลือก ในปีนั้นธนิศได้รับโอกาสเป็นนักแสดงตัวประกอบรับเชิญ ในละครซิทคอม "บางรักซอย 9" และ "บ้านนี้ที่บางรัก" ออกอากาศช่อง 9 อ.ส.ม.ท.
ในปี พ.ศ. 2556 ธนิศเริ่มสมัครงานเป็นผู้ประกาศข่าวและผู้สื่อข่าวสายบันเทิงในสังกัดช่อง 7ในช่วงนั้นธนิศได้ศึกษาในการทำงานทั้งเบื้องหน้าและเบื้องหลังในกองถ่ายละครของช่อง 7ทุกๆเรื่องเป็นต้น 
และในปัจจุบันธนิศได้ย้ายมาเป็นทีมผู้ประกาศข่าวในสังกัดช่อง 7 เอชดีและเป็นผู้ประกาศข่าวมีชื่อเสียงและมีผลงานทั้งละคร และ พิธีกร ดีเจ เป็นต้น 
เมื่อในปี พ.ศ. 2560 ธนิศมีผลงานทางด้านพิธีกรในรายการ "สดๆบทไม่มี" และรายการ "สดๆ บทไม่มีตีสนิท"เป็นรายการยอดนิยมที่ได้รับกระแสตอบรับที่ดี ออกอากาศทางช่อง 7 เอชดีในปัจจุบัน
ต่อมาเมื่อในปี พ.ศ. 2562 ธนิศมีผลงานการแสดงละครเรื่อง "เจ้าสาวแก้ขัด" ในฐานะนักแสดงรับเชิญและผลงานเป็นผู้ประกาศข่าวบันเทิงในรายการ "เที่ยงบันเทิงสด" (ในช่วงข่าวภาคเที่ยง) เป็นต้น 
พ.ศ 2566 ธนิศมีผลงานรายการ "สดๆ บทไมมี", "นิวพาซ่า" และผลงานละคร "มนตราตะเกียงแก้ว" รับบทเป็นฝาแฝด "พ่อมดโอมิ / พ่อบทโอบิ ในบทบาทพ่อมดตัวร้ายซึ่งเป็นบทบาทที่ท้าทายของธนิศได้การตอบรับจากแฟนๆละครเรื่องนี้เป็นต้น
อาเลกเซีย ปูเตยัส

อาเลกเซีย ปูเตยัส อี เซกูรา (4 กุมภาพันธ์ ค.ศ. 1994 –) หรือเรียกโดยย่อยว่า อาเลกเซีย เป็นนักฟุตบอลชาวสเปน ซึ่งปัจจุบันเล่นในปริเมราดิบิซิออนหญิงให้แก่สโมสรฟุตบอลบาร์เซโลนา พร้อมกับเธอได้เล่นในแชมเปียนส์ลีก โดยคว้าแชมป์ลีกสี่สมัย และถ้วยสเปนสองถ้วย ซึ่งก่อนหน้านี้เธอเล่นให้กับแอร์ราเซเด อัสปัญญ็อล และเลบันเต อูเด
อาชีพสโมสร.
ปูเตยัสใช้เวลาหนึ่งปีในอะคาเดมีเยาวชนของบาร์เซโลนา จากนั้นใช้เวลาสี่ปีในอะคาเดมีเยาวชนของอัสปัญญ็อล จนกระทั่งเปิดตัวกับทีมแรกของเธออย่างเต็มตัวในปี ค.ศ. 2010
อัสปัญญ็อล.
เธอเป็นส่วนหนึ่งของทีมอัสปัญญ็อลที่คว้าแชมป์โกปาเดลาเรย์นา 2010 ในเกมที่ชนะ 3 ประตูต่อ 1 เมื่อครั้งที่พบกับราโยบาเยกาโน
ส่วนในปี ค.ศ. 2011 เธอได้เริ่มต้นในรอบชิงชนะเลิศของโกปาเดลาเรย์นาเดฟุตโบลให้แก่ทีมอัสปัญญ็อล ซึ่งพวกเธอแพ้ในช่วงต่อเวลาพิเศษเมื่อครั้งที่พบกับสโมสรในอนาคตของเธออย่างบาร์เซโลนา หนึ่งเดือนหลังจากการแข่งขันรอบชิงชนะเลิศเมื่ออายุ 17 ปี เธอได้เซ็นสัญญากับเลบันเตและประสบความสำเร็จในศึก 2011–2012 โดยทำประตูได้ 15 ประตูจาก 34 นัด
กลับคืนสู่บาร์เซโลนา.
ปูเตยัสกลับคืนสู่บาร์เซโลนาในปี ค.ศ. 2012 และปัจจุบันเป็นกัปตันทีมคนที่สองของสโมสร
เฮดีส (วิดีโอเกม)

เฮดีส  เป็นวิดีโอเกมแนวแอ็คชันสวมบทบาทแบบโร้กไลค์ พัฒนาและจัดจำหน่ายโดยซูเปอร์ไจแอนท์เกมส์ มีให้เล่นบนระบบไมโครซอฟท์ วินโดวส์ แมคโอเอส และนินเท็นโด สวิตช์ ออกจำหน่ายอย่างเป็นทางการในวันที่ 17 กันยายน พ.ศ. 2563 โดยก่อนหน้านี้ได้เปิดให้เล่นแบบเออร์ลี่แอคเซสมาแล้วตั้งแต่ธันวาคม พ.ศ. 2562 ตัวเกมยังวางจำหน่ายบนเพลย์สเตชัน 4, เพลย์สเตชัน 5, เอกซ์บอกซ์วัน และ เอกซ์บอกซ์ซีรีส์เอกซ์และซีรีส์เอส ในวันที่ 13 สิงหาคม พ.ศ. 2564
ผู้เล่นจะรับบทเป็นซากรีอัส บุตรแห่งเฮดีส และพยายามต่อสู้เพื่อหลบหนีจากนรกไปยังภูเขาโอลิมปัส โดยระหว่างทางจะได้รับความช่วยเหลือเป็นของขวัญจากเหล่าเทพเจ้าแห่งโอลิมปัส แต่ละรอบของการเล่นผู้เล่นจะต้องเดินทางผ่านห้องต่างๆ โดยการสุ่มสร้าง แต่ละห้องจะมีศัตรูและของรางวัลแตกต่างกันไป ระบบการต่อสู้ของเกมเป็นแบบแนวเดินฟัน โดยสามารถเลือกโจมตีด้วยอาวุธ พุ่งโจมตี และใช้ความสามารถต่างๆ เพื่อปราบศัตรูและหลบหนีการโจมตีเพื่อที่จะก้าวหน้าต่อไปให้ได้ไกลที่สุดเท่าที่จะทำได้ เมื่อซากรีอัสตายผู้เล่นจะต้องกลับไปเริ่มต้นใหม่ตั้งแต่ต้น โดยจะได้รับคะแนนหรือไอเท็มบางอย่างเพื่อนำไปเพิ่มความสามารถตัวละคร ปลดล็อกอาวุธ หรืออื่นๆ เพื่อทำให้สามารถผ่านด่านได้ง่ายขึ้นในครั้งต่อๆ ไป
ซูเปอร์ไจแอนท์เริ่มพัฒนาเกมนี้หลังเสร็จสิ้นการพัฒนาเกม"ไพเออร์" ซึ่งได้ทดลองใช้การเล่าเรื่องผ่านการสุ่มสร้างอัตโนมัติแบบเป็นระบบ (procedural narrative storytelling) แต่ผู้เล่นกลับไม่ได้ใช้กลไกนี้อย่างเต็มที่ เนื่องจากผู้เล่นจำนวนมากไม่ได้เล่นเกมนี้ซ้ำๆ อย่างที่ผู้สร้างตั้งใจ แนวเกมแบบโรกไลค์จึงเป็นโอกาสอันดีที่จะเอื้อให้ผู้เล่นได้มีประสบการณ์รับรู้เรื่องราวผ่านการเล่นเกมซ้ำๆ หลายครั้ง "เฮดีส"ได้รับคำวิจารณ์ในทางบวกอย่างล้นหลาม โดยนักวิจารณ์ชื่นชมรูปแบบการเล่นและเนื้อเรื่อง นอกจากนี้ยังได้รับการเสนอชื่อเข้าชิงรางวัล และได้รับรางวัลเกมแห่งปีจากหลายสำนักอีกด้วย
โรกไลก์

แนวเกม โรกไลก์ หรือ เกมแบบโรก  เป็นแนวย่อยของวิดีโอเกมสวมบทบาท มีลักษณะคือผู้เล่นจะเดินทางไปตามฉากดันเจียนที่ถูกสุ่มสร้างขึ้นอย่างเป็นระบบ (procedurally generated) มีรูปแบบการเล่นแบบผลัดกันเล่น (turn-based), กราฟิกแบบตาราง (tile-based) และมีระบบตายแล้วตายเลย (permanent death) เกมแนวโรกไลก์ส่วนใหญ่มีเนื้อเรื่องแบบแฟนตาซีระดับสูง ซึ่งได้รับอิทธิพลมาจากเกมกระดานแนวสวมบทบาท เช่น "ดันเจียนส์แอนด์ดรากอนส์"
วัดสำโรงเหนือ

วัดสำโรงเหนือ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 10 บ้านคลองสำโรง ตำบลสำโรงกลาง อำเภอพระประแดง จังหวัดสมุทรปราการ พื้นที่ตั้งวัดเป็นที่ราบลุ่มมีแม่น้ำและคลองรอบทั้งสามด้าน กล่าวคือ ทิศเหนือติดกับแม่น้ำเจ้าพระยา ทิศตะวันออกติดกับคลองสำโรง ทิศตะวันตกติดกับคลองมหาวงษ์ หน้าวัดอยู่ทางทิศตะวันออก มีถนนออกไปสู่ถนนปู่เจ้าสมิงพราย วัดมีเนื้อที่ 8 ไร่ 50 ตารางวา
ประวัติ.
วัดสำโรงเหนือสร้างขึ้นราวปี พ.ศ. 2300 ในสมัยอยุธยาตอนปลาย เดิมชื่อว่า วัดเกาะแก้วศรีเมือง ที่ตั้งวัดเดิมมีโรงนาอยู่สามโรง คำว่าสามโรงจึงเพี้ยนเป็นสำโรง ต่อมาจึงได้เปลี่ยนชื่อเป็นวัดสำโรงเหนือ (และเพื่อให้ต่างจากวัดอีกแห่งคือ วัดสำโรงใต้) แต่ชาวบ้านนิยมเรียกว่า วัดปากคลองสำโรง เนื่องจากที่ตั้งวัดอยู่ตรงปากคลอง วัดได้รับพระราชทานวิสุงคามสีมาเมื่อวันที่ 17 กันยายน พ.ศ. 2519 เขตวิสุงคามสีมากว้าง 20 เมตร ยาว 40 เมตร 
ในด้านการศึกษา ทางวัดเริ่มเปิดสอนพระปริยติธรรมตั้งแต่ พ.ศ. 2480 จนถึงปัจจุบัน และได้ให้ทางราชการสร้างโรงเรียนประชาบาลในที่ดินของวัด ชื่อโรงเรียนวัดสำโรงเหนือ (สุขราษฎร์ศึกษา)
อาคารเสนาสนะ.
ภายในอุโบสถของวัดมีภาพจิตรกรรมฝาผนังเรื่องราวพุทธประวัติ พระประธานเป็นพระพุทธรูปปางมารวิชัย เจดีย์เก่าของวัดมีต้นโพธิ์ขึ้นครอบรอบจนแทบมองไม่เห็นเจดีย์ นอกจากนี้ยังมีศาลาการเปรียญ หอระฆัง กุฏิสงฆ์ 5 หลัง ศาลาดิน และสุสาน ปูชนียวัตถุของวัดได้แก่ พระพุทธรูปปางสะดุ้งมาร พระพุทธรูปปางห้ามญาติ รูปหล่อพระอาจารย์จีน รูปหล่อหลวงปู่สุข พระพุทธรูปปางห้ามญาติทรงเครื่องที่สร้างขึ้นสมัยอยุธยาตอนปลาย
วัดราษฎร์รังสรรค์ (จังหวัดสมุทรปราการ)

วัดราษฎร์รังสรรค์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่บริเวณคุ้งบางกะเจ้า ในหมู่ที่ 4 บ้านวัดใหญ่ ตำบลบางกะเจ้า อำเภอพระประแดง จังหวัดสมุทรปราการ มีที่ดินตั้งวัดเนื้อที่ 6 ไร่ 3 งาน
ประวัติ.
เมื่อปี พ.ศ. 2499 หลวงตาอิน อินทญาโณ เมื่อครั้งเป็นฆราวาส ได้ศึกษาวิทยาการกับหลวงพ่อด่วน วัดกองแก้ว จนมีความรู้แตกฉานด้านกรรมฐาน ท่านมักจะไปนั่งกรรมฐานที่วัดร้างเก่าแก่ที่เรียกกันว่า "ป่าวัดใหญ่" ท่านได้อุปสมบทและได้พัฒนาให้เป็นสำนักสงฆ์ใช้ชื่อว่า สำนักสงฆ์วัดใหญ่ตาอิน โดยสร้างโบสถ์เล็ก ๆ ขึ้นกลางน้ำใข้ชื่อว่า โบสถ์น้ำ ต่อมาเมื่อมีพระสงฆ์มากขึ้น ชาวบ้านได้ร่วมสร้างกุฏิและศาลาต่าง ๆ
วัดราษฎร์รังสรรค์ได้รับอนุญาตให้สร้างเมื่อวันที่ 17 กรกฎาคม พ.ศ. 2510 ผู้ดำเนินการสร้างคือ นายพจน์ บัวเจริญ โดยตั้งชื่อว่า "วัดราษฎร์รังสรรค์" แต่ชาวบ้านนิยมเรียก วัดใหญ่ตาอิน กระทรวงศึกษาธิการได้ประกาศตั้งวัดเมื่อวันที่ 29 พฤษภาคม พ.ศ. 2517 และวัดได้รับพระราชทานวิสุงคามสีมาเมื่อวันที่ 12 มีนาคม พ.ศ. 2518
ด้านการศึกษา ทางวัดให้ทางราชการสร้างอาคารเรียนโรงเรียนประชาบาลขึ้นภายในที่ดินวัด
อาคารเสนาสนะ.
อุโบสถกว้าง 7 เมตร ยาว 23 เมตร ลักษณะทรงไทย สร้างด้วยคอนกรีต กุฏิสงฆ์จำนวน 8 หลัง เป็นอาคารไม้และครึ่งตึกครึ่งไม้ ศาลาการเปรียญสร้างด้วยไม้กว้าง 7.56 เมตร ยาว 17.5 เมตร วิหารสร้างด้วยคอนกรีต กว้าง 5 เมตร ยาว 10 เมตร หอระฆังสร้างด้วยไม้เนื้อแข็ง
โออิ (จังหวัดคานางาวะ)

โออิ  เป็นเมืองที่ตั้งอยู่ในจังหวัดคานางาวะ ประเทศญี่ปุ่น ณ เดือนมิถุนายน 2012 เมืองนี้มีประชากรประมาณ 17,549 คน ความหนาแน่น 1,220 คนต่อตารางกิโลเมตร และมีพื้นที่ทั้งหมด 14.41 ตารางกิโลเมตร
ภูมิศาสตร์.
โออิตั้งอยู่ในบริเวณเนินเขาทางตอนกลางเยื้องไปทางตะวันตกของจังหวัดคานางาวะ ติดกับเทือกเขาทันซาวะ
ประวัติศาสตร์.
ในยุคเอโดะ พื้นที่บริเวณโออิในปัจจุบันเดิมเป็นส่วนหนึ่งของแคว้นศักดินาโอดาวาระ ตั้งอยู่ภายในแคว้นซางามิ หลังจากการฟื้นฟูเมจิ พื้นที่นี้กลายเป็นส่วนหนึ่งของอำเภออาชิงารากามิ ในจังหวัดคานางาวะ ต่อมาเมื่อวันที่ 1 เมษายน 1889 อำเภออาชิงารากามิถูกแบ่งการปกครองออกเป็นหมู่บ้านต่าง ๆ รวมถึงหมู่บ้านคามินากะ โซงะ ยามาดะ และคาเนดะ เมื่อวันที่ 3 พฤศจิกายน 1943 มีการรวมหมู่บ้านยามาดะและคามินากะเพื่อก่อตั้งหมู่บ้านโซวะ ต่อมาได้แบ่งพื้นที่บางส่วนของโซวะไปเป็นพื้นที่ของนิชิฮาดาโนะที่อยู่ข้างเคียงเมื่อวันที่ 20 มิถุนายน 1956 พื้นที่ส่วนที่เหลือได้รวมกับคาเนดะและบางส่วนของโซงะเพื่อก่อตั้งโออิในวันที่ 1 เมษายน 1956
เศรษฐกิจ.
เศรษฐกิจของโออิเป็นเกษตรกรรมเป็นหลัก
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
กุดมุนเดอร์

ในตำนานนอร์ส กุดมุนเดอร์ (#เปลี่ยนทาง แปลว่า "พระผู้พิทักษ์") เป็นชื่อตำแหน่งกษัตริย์ของดินแดนที่เรียกว่าแกลซิสเว็ลลีร์ (Glæsisvellir) ทุ่งราบจรัสแสงซึ่งเชื่อกันว่าเป็นสรวงสรรค์ของนักรบ ตั้งอยู่ในยอตุนเฮย์เมอร์
ซรือเมอร์

ในตำนานนอร์ส ซรือเมอร์  เป็นกษัตริย์แห่งเผ่ายักษ์ ครั้งหนึ่งเคยขโมยค้อนมิย็อลล์นีร์ระหว่างที่ธอร์กำลังหลับ และประกาศต่อทวยเทพว่าจะคืนค้อนให้ธอร์หากเฟร็วยายอมเป็นมเหสีของเขา จอมเทพโอดินน์จึงส่งธอร์และโลกีไปยังโฟลกวังเกอร์เพื่อโน้มน้าวเฟร็วยา แต่นางปฏิเสธแต่งงาน กลับกัน นางมอบผ้าคลุมของตัวเอง ผู้สวมใส่ผ้าคลุมนี้จะสามารถจำแลงเป็นนาง โลกีร่วมมือกับทวยเทพอื่นบังคับให้ธอร์จำแลงเป็นเฟร็วยาเพื่อเข้าพิธีสมรสกับซรือเมอร์ ธอร์จำยอมต้องรับบทบาทดังกล่าวด้วยความโกรธและความอับอาย 
เมื่อค้อนมิย็อลล์นีร์ถูกนำออกแสดงกลางงานพิธีสมรส ธอร์เผยตัวจริงและชิงค้อนมิย็อลล์นีร์คืนมา เขาใช้มันสังหารซรือเมอร์และยักษ์ทั้งหมดในงานพิธีด้วยความเกรี้ยวกราด
ไวแอตต์ รัสเซลล์

ไวแอตต์ ฮอว์น รัสเซลล์ (เกิด 10 กรกฎาคม พ.ศ. 2529) เป็นนักแสดงชาวอเมริกันและอดีตนักกีฬาฮ็อกกี้น้ำแข็ง เขาเป็นที่รู้จักกันดีที่สุดจากบทบาทของเขาในบท Corporal Lewis Ford ในภาพยนตร์สยองขวัญปี 2018 ของ Julius Avery เรื่อง Overlord และในฐานะ Dud ในซีรีส์ AMC เรื่อง Lodge 49 เขาได้รับบทเป็น John Walker / US Agent ในซีรีส์ Disney+ เรื่อง The Falcon and the Winter Soldier ซึ่งอยู่ในจักรวาลภาพยนตร์มาร์เวล
นกพงหญ้า

นกพงหญ้า หรือ นกพงหญ้าพันธุ์จีน (ชื่อวิทยาศาสตร์: "Graminicola striatus") เป็นนกขนาดเล็กและเป็นเพียงหนึ่งในสองชนิดของนกในสกุล "Graminicola" เป็นนกในวงศ์นกมุ่นรก อันดับนกเกาะคอน นกพงหญ้าเป็นนกพบเห็นได้น้อยจากนิสัยขี้อายและหากินในพงหญ้า ปัจจุบันในประเทศไทยและเวียดนาม นกพงหญ้ามีสถานะสูญพันธุ์ (ไม่พบในธรรมชาติเป็นเวลาอย่างน้อย 50 ปี) สามารถพบเห็นได้เฉพาะใน ประเทศจีน พม่า และพบได้ค่อนข้างยากในกัมพูชา
อนุกรมวิธาน.
นกพงหญ้า ("Graminicola striatus") เป็นนกขนาดเล็กและเป็นเพียงหนึ่งในสองชนิดของนกในสกุล "Graminicola" ของวงศ์นกมุ่นรก (Pellorneidae) ก่อนหน้านี้ถูกจัดให้อยู่ในวงศ์ Sylviidae ของ นกกระจิบโลกเก่า (Old World warble) ในวงศ์ Timaliidae
ชนิดย่อย.
"G. s. striatus" – เดิมกระจายพันธุ์ในบริเวณพม่าตะวันออกเฉียงใต้ ประเทศไทย กัมพูชา และเวียดนาม มีสถานะสูญพันธุ์ในประเทศไทยและเวียดนาม และน่าจะสูญพันธุ์แล้วในเกาะไหหลำของจีน
"G. s. sinicus" – กระจายพันธุ์ในบริเวณ ประเทศจีนตอนใต้ เช่น กวางสีและกวางตุ้ง
ลักษณะทางชีววิทยา.
ลำตัวเป็นริ้วสีน้ำตาล ด้านบนสีน้ำตาล อกสีน้ำตาลซีด หางยาว ขนหัวด้านบนและด้านหลังมีริ้วสีดำทำให้ดูเหมือนนกยอดข้าว (cisticola) แต่จุดที่โดดเด่นที่ริ้วสีดำและสีขาวบนต้นคอที่ไม่เหมือนกับนกจำพวกกระจิบอื่น ๆ 
นกพงหญ้าเป็นหนึ่งในสองชนิดของนกในสกุล "Graminicola" ซึ่งมีความแตกต่างจากนกนกพงหญ้าพันธุ์อินเดีย "Graminicola bengalensis" ที่ขนาดของจะงอยปาก เสียงร้อง(จังหวะและโทนเสียง) แต่ในชนิดย่อยของนกพงหญ้ "G. s. striatus" และ "G. s. sinicus" แทบไม่สามารถแยกออกจากกันได้ชัด
ถิ่นที่อยู่และการกระจายพันธุ์.
นกพงหญ้าสามารถพบเห็นได้น้อยและมีนิสัยขี้อาย มักหากินและอาศัยอยู่ในพื้นต่ำและซ่อนตัวอยู่ในพงหญ้าสูงและพืชจำพวกต้นอ้อ ภายในทุ่งนาและพื้นที่ชุ่มน้ำ ได้แก่ หนองน้ำจืด หรือริมฝั่งแม่น้ำในที่ราบลุ่มทางตะวันออกเฉียงใต้ของจีน พม่าตะวันออกเฉียงใต้ (รัฐชาน) ภาคกลางตอนล่างของไทย กัมพูชา เวียดนามตะวันออกเฉียงเหนือ และ เกาะไหหลำ ปรากฏเดี่ยวและเป็นคู่ นกพงหญ้าถูกคุกคามจากการทำลายถิ่นฐานธรรมชาติ
เอรามิส ไนต์

เอรามิส ไนต์ (เกิด 3 ตุลาคม พ.ศ. 2542) เป็นนักแสดงชาวอเมริกันที่เคยปรากฏตัวทางโทรทัศน์และภาพยนตร์ เขาเป็นที่รู้จักกันเป็นอย่างดีจากการรับบท บีน ในภาพยนตร์เรื่อง Ender's Game ปี 2013 และรับบทนำของ M.K. ในซีรีส์ AMC เรื่อง Into the Badlands (2015-2019)
สาเหตุของสงครามโลกครั้งที่หนึ่ง

สงครามโลกครั้งที่หนึ่ง เป็นสงครามทั่วโลกที่เริ่มขึ้นเมื่อวันที่ 28 กรกฎาคม ค.ศ. 1914 เมื่อจักรวรรดิออสเตรีย-ฮังการีประกาศสงครามต่อราชอาณาจักรเซอร์เบีย และสิ้นสุดลงเมื่อวันที่ 11 พฤศจิกายน ค.ศ. 1918 เมื่อมีการลงนามสงบศึกระหว่างฝ่ายสัมพันธมิตรกับจักรวรรดิเยอรมัน การระบุสาเหตุที่แท้จริงของสงครามยังคงเป็นที่ถกเถียง นักวิชาการพยายามค้นหาว่าเหตุใดมหาอำนาจสองฝ่าย (จักรวรรดิเยอรมันและจักรวรรดิออสเตรีย-ฮังการี กับฝ่ายรัสเซีย ฝรั่งเศส และสหราชอาณาจักร) จึงสู้รบกันในปี ค.ศ. 1914 และวิเคราะห์ว่าสามารถหลีกเลี่ยงความขัดแย้งนี้ได้หรือไม่
ปัจจัยทั่วไปที่นำไปสู่สงครามโลกครั้งที่หนึ่ง ได้แก่ ระบบเครือข่ายพันธมิตรอันซับซ้อน การแข่งขันทางการเมืองและเศรษฐกิจ คติแสนยนิยมและจักรวรรดินิยม การเจริญของแนวคิดชาตินิยม และสุญญากาศทางอำนาจของจักรวรรดิออตโตมันที่กำลังเสื่อมถอย ปัจจัยอื่น ๆ ที่สำคัญรวมถึงกรณีพิพาทเรื่องอาณาเขตที่ไม่ได้รับการแก้ไข ความเปลี่ยนแปลงดุลอำนาจของยุโรปที่รับรู้ได้ วิธีการปกครองที่สับสนกระจัดกระจาย การแข่งขันในทางอาวุธช่วงทศวรรษก่อนหน้า และการวางแผนปฏิบัติการทางทหาร
นักวิชาการมุ่งความสนใจไปที่ฤดูร้อน ค.ศ. 1914 หลังการลอบปลงพระชนม์อาร์ชดยุกฟรันซ์ แฟร์ดีนันท์แห่งออสเตรีย โดยกัฟรีโล ปรินซีป ชายชาวเซิร์บ-บอสเนีย เกิดวิกฤตการณ์เดือนกรกฎาคม ซึ่งเป็นช่วงเวลาตึงเครียดทางการทูตและการทหารในยุโรป วิกฤตการณ์ถูกยกระดับกลายเป็นความขัดแย้งระหว่างออสเตรีย-ฮังการีกับเซอร์เบียที่มีพันธมิตรของทั้งสองฝ่ายเข้าร่วม สิ่งหนึ่งที่ยกระดับวิกฤตการณ์นี้คือ การประเมินสถานการณ์ที่ผิดพลาด (เช่น เยอรมนีที่เชื่อว่าสหราชอาณาจักรจะเป็นกลาง หรือเชื่อว่าสงครามจะไม่ยืดเยื้อ สิ้นสุดก่อนคริสต์มาส ค.ศ. 1914) ความเชื่อที่ว่าสงครามเป็นสิ่งที่ไม่อาจหลีกเลี่ยงได้ ไปจนถึงการแผ่ขยายของวิกฤตการณ์อันเป็นผลมาจากความล่าช้าและความเข้าใจผิดทางการทูต ซึ่งก่อนหน้าวิกฤตการณ์เดือนกรกฎาคม มหาอำนาจต่างขัดแย้งกันด้วยปัญหาในยุโรปและอาณานิคมมานานหลายทศวรรษ ซึ่งความขัดแย้งนี้สามารถสืบย้อนไปได้ถึง ค.ศ. 1867
นักวิชาการยังคงมีความเห็นไม่ลงรอยในเรื่องสาเหตุที่แท้จริงของสงครามโลกครั้งที่หนึ่ง เนื่องจากมีมุมมองต่อปัจจัยหลักและความสำคัญของแต่ละปัจจัยต่างกันไป นอกจากนี้การศึกษาสาเหตุยังเปลี่ยนแปลงไปตามเวลาจากหลักฐานที่พบและอุดมการณ์ของตัวนักประวัติศาสตร์ ทัศนะหลักที่แบ่งนักประวัติศาสตร์ออกเป็นสองฝ่ายคือ ฝ่ายหนึ่งเชื่อว่าเยอรมนีกับออสเตรีย-ฮังการีเป็นผู้ขับเคลื่อนให้เกิดเหตุการณ์ ขณะที่อีกฝ่ายมองว่าเป็นผลพวงจากปัจจัยต่าง ๆ จำนวนมาก สองทัศนะนี้ยังสามารถแยกย่อยได้เป็นความเห็นว่าเยอรมนีจงใจก่อสงคราม ความเชื่อว่าสงครามไม่ได้ถูกวางแผนไว้ แต่ต้นเหตุหลักมาจากเยอรมนี และความเห็นว่ามหาอำนาจอื่นมีส่วนในการก่อสงครามเช่นกัน
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ไอมาน เวลลานี

ไอมาน เวลลานี (เกิดปี วันที่ 12 สิงหาคม ค.ศ. 2002) เป็นนักแสดงหญิงชาวแคนาดาเชื่อสายปากีสถานจากเมือง การาจี แคว้นสินธ์ ในเดือนกันยายนปี พ.ศ. 2563 เวลลานีได้รับบทเป็น มิสมาร์เวล ในซีรีส์ทางโทรทัศน์เรื่องใหม่ของ Disney+ ที่มีชื่อเดียวกันซึ่งเป็นการเปิดตัวบนหน้าจอของเธอ เวลลานีถูกกำหนดให้รับบทใน Captain Marvel 2
โทนี ดาลตัน

อัลวาโร หลุยส์ เบอร์นาต ดาลตัน (เกิด 13 กุมภาพันธ์ พ.ศ. 2518) เป็นที่รู้จักอย่างมืออาชีพในชื่อ โทนี ดาลตัน เป็นนักแสดง, นักเขียนบท และโปรดิวเซอร์ชาวอเมริกัน เขาเคยแสดงในภาพยนตร์เม็กซิกัน, ละครเวที และเทเลโนเวลาส และเป็นที่รู้จักกันดีที่สุดในสหรัฐจากบทบาทหัวหน้าพันธมิตร Lalo Salamanca ใน Better Call Saul (2018- ปัจจุบัน)
ฟรา ฟี

ฟรานซิส มาร์ติน "ฟรา" ฟี (เกิด 20 พฤษภาคม พ.ศ. 2530) เป็นนักแสดงและนักร้องชาวไอริชซึ่งเป็นที่รู้จักจากการรับบท Courfeyrac ในภาพยนตร์ที่ดัดแปลงมาจาก Les Misérables ของ ทอม ฮูเปอร์ เขารับบทเป็น ไมเคิล คาร์นีย์ ใน The Ferryman ของ Jez Butterworth ที่ Royal Court Theatre, West End & Broadway กำกับโดย Sam Mendes ซึ่งเขาได้รับรางวัล WhatsOnStage Award ประจำปี 2018 ในสาขานักแสดงสมทบชายยอดเยี่ยมในละคร
ซาห์น แม็กคลาร์นอน

ซาห์น โทคียา-กู แม็กคลาร์นอน (เกิด 24 ตุลาคม พ.ศ. 2509) เป็นนักแสดงชาวอเมริกัน
ซาห์นเริ่มแสดงในโรงเรียนมัธยม ในระดับอาชีพเขาเป็นที่รู้จักกันเป็นอย่างดีจากการแสดงในฐานะหัวหน้าตำรวจชื่อมาเธียส ในซีรีส์ดราม่าอาชญากรรมตะวันตกเรื่อง Longmire, Hanzee Dent ในซีซั่นที่สองของ Fargo และ Akecheta ในซีซั่นที่สองของ Westworld
ดี. บี. คูเปอร์

แดน คูเปอร์  เป็นนามแฝงของชายนิรนามรายหนึ่งซึ่งจี้เครื่องบินโบอิง 727 ในน่านฟ้าของสหรัฐระหว่างพอร์ตแลนด์กับซีแอตเทิลในบ่ายวันที่ 24 พฤศจิกายน พ.ศ. 2514 ชายคนนี้ซื้อตั๋วสายการบินโดยใช้นามแฝงว่า Dan Cooper แต่เนื่องจากข่าวการสื่อสารผิดพลาดทำให้กลายเป็นที่รู้จักในตำนานที่โด่งดังในนาม D. B. Cooper เขารีดไถค่าไถ่ 200,000 ดอลลาร์ (เทียบเท่ากับ 1,560,000 ดอลลาร์ในปี พ.ศ. 2567) และกระโดดร่มเพื่อเผชิญกับชะตากรรมที่ไม่แน่นอน แม้จะมีการตามล่าอย่างกว้างขวางและการสอบสวนของเอฟบีไอที่ยืดเยื้อ แต่ผู้กระทำผิดก็ไม่เคยถูกระบุหรือระบุตัวตน ยังคงเป็นกรณีเดียวที่ยังไม่ได้รับแก้ไขในประวัติศาสตร์การบินพาณิชย์
จอนาทัน เมเจอส์

จอนาทัน เมเจอส์ ; เกิด 7 กันยายน พ.ศ. 2532) เป็นนักแสดงชาวอเมริกัน เขามีชื่อเสียงโด่งดังหลังจากแสดงในภาพยนตร์สารคดีอิสระเรื่อง The Last Black Man in San Francisco (2019) ในปี พ.ศ. 2563 เขาได้รับการแจ้งให้ทราบในวงกว้างเกี่ยวกับการแสดงในบท Atticus Freeman ในซีรีส์โทรทัศน์เรื่อง Lovecraft Country ของ HBO
อัลเฟรด โมลินา

อัลเฟรด โมลินา (ชื่อเกิด อัลเฟรโด โมลินา; 24 พฤษภาคม พ.ศ. 2496) เป็นนักแสดงและนักพากย์ชาวอังกฤษ-อเมริกันที่ปรากฏตัวในผลงานภาพยนตร์โทรทัศน์และละครเวทีมากกว่า 200 เรื่อง เขาขึ้นสู่ความโดดเด่นใน West End เป็นครั้งแรกโดยได้รับรางวัล Laurence Olivier Award สาขาผู้มาใหม่ยอดเยี่ยม จากผลงานการผลิตของ Oklahoma! ในปี 1980 เขาเปิดตัวในละครบรอดเวย์ในบท Yvan ในเรื่อง Art ตั้งแต่ปี พ.ศ. 2541 ถึง 2542 บทบาทบรอดเวย์อื่น ๆ ของเขา ได้แก่ Tevye ในละครเพลงเรื่อง Fiddler on the Roof ตั้งแต่ปี 2004 ถึงปี 2005 และ Mark Rothko ในละครเรื่อง Red ตั้งแต่ปี 2009 ถึง 2010
เจมี อเล็กซานเดอร์

เจมี ลอเรน อเล็กซานเดอร์ (ชื่อเกิด Jaimie Lauren Tarbush; เกิด 12 มีนาคม พ.ศ. 2527) เป็นนักแสดงหญิงชาวอเมริกัน เธอเป็นที่รู้จักจากการรับบท เจสซี ในซีรีส์ทีวีเรื่อง Kyle XY และ Lady Sif ใน จักรวาลภาพยนตร์มาร์เวล ตั้งแต่ปี พ.ศ. 2558 ถึง 2563 เธอได้แสดงในซีรีส์เรื่อง Blindspot ของ NBC
แคทริน นิวตัน

แคทริน เลิฟ นิวตัน (เกิด 8 กุมภาพันธ์ พ.ศ. 2540) เป็นนักแสดงหญิงและนักกอล์ฟมืออาชีพชาวอเมริกัน เธอเป็นที่รู้จักจากการรับบทเป็น หลุยส์ บรุกส์ ในซีรีส์ตลกของ CBS เรื่อง Gary Unmarried (2008–2010), Abigail Carlson ในซีรีส์ดรามาลึกลับของ HBO เรื่อง Big Little Lies (2017–2019) และ Allie Pressman ในซีรีส์ดรามาวัยรุ่นของ Netflix เรื่อง The Society (2019) เธอยังเป็นที่รู้จักจากการรับบท แคลร์ โนวัค ในซีรีส์แนวดาร์กแฟนตาซีของ CW เรื่อง Supernatural (2014–2018) และ Joanie Clark ในซีรีส์ดรามาช่วงเวลาของ AMC เรื่อง Halt and Catch Fire (2016–2017) และในปีค.ศ. 2024 นิวตัน ได้รับบท เป็น Lisa Swallows ในภาพยนตร์แนวสยองขวัญโรแมนติกคอมเมดีเรื่อง Lisa Frankenstein
ชีวิตในวัยเด็กและการศึกษา.
นิวตันเกิดที่เมืองออร์แลนโด รัฐฟลอริดา เป็นบุตรสาวเพียงคนเดียวของโรบินและเดวิด นิวตัน เธอเริ่มเล่นทัวร์นาเมนต์กอล์ฟเมื่ออายุได้แปดขวบ
นิวตันสำเร็จการศึกษาจากโรงเรียนมัธยมนิเทรอดามในปี ค.ศ. 2015 เธออป็นสมาชิกของทีมกอล์ฟของโรงเรียนคว้าแชมป์ลีก 3 สมัยและสกอร์ 18 หลุมต่ำสุดในทัวร์นาเมนต์คือ 69 แต้ม นอกจากนี้ เธอยังสร้างสถิติของโรงเรียนด้วยสกอร์ 5 อันเดอร์พาร์ (-5) ออกรอบในการแข่งขันเก้าหลุมและเธอเล่นด้วยแฮนดิแคป บวก 2 (+2) ในตอนแรกเธอต้องถอนตัวออกจากรอบคัดเลือกหลังจากได้รับบมนักแสดงนำใน Paranormal Activity ภาคที่ 4
เธอเลื่อนการเรีนนที่มหาวิทลัยเซาเทิร์นแคลิฟอร์เนีย (USC) เพื่อมุ่งสู่อาชีพการแสดง เธิคิดว่าจะเล่นเป็นสมาชิก "walk-on" ของทีมกอล์ฟหญิงที่ USC
ยุทธการที่ป่าท็อยโทบวร์ค

ยุทธการที่ป่าท็อยโทบวร์ค  หรือ ยุทธการของแฮร์มัน  นักประวัติศาสตร์โรมันกล่าวถึงยุทธการนี้ว่า ความย่อยยับของวาเรียน  เกิดขึ้นใน ค.ศ. 9 พันธมิตรชนเผ่าเยอรมันนำโดยอาร์มินิอุส (อีกชื่อหนึ่งคือแฮร์มัน) สามารถทำลายสามกองพันทหารโรมันนำโดยปูบลิอุส วารุส นำไปสู่การสิ้นอำนาจของโรมันเหนือแผ่นดินชนเผ่าเยอรมัน (แกร์มานิอา) ซึ่งถือเป็นจุดพลิกผันครั้งใหญ่ในประวัติศาสตร์ยุโรป
แมวน้ำเครา

แมวน้ำเครา (ชื่อวิทยาศาสตร์: "Erignathus barbatus") เป็นสัตว์เลี้ยงลูกด้วยน้ำนมในชั้นสัตว์เลี้ยงลูกด้วยน้ำนม ในอันดับสัตว์กินเนื้อ จัดเป็นแมวน้ำชนิดหนึ่ง พบมากในบริเวณมหาสมุทรอาร์กติก
ลักษณะ.
แมวน้ำเครามีส่วนสูงตั้งแต่ 2.1-2.7 เมตร และมีน้ำหนักตั้งแต่ 200-430 กิโลกรัม แมวน้ำเคราเป็นสัตว์ที่มีความแตกต่างระหว่างเพศ เนื่องจากเพศเมียมีขนาดตัวใหญ่กว่าเพศผู้
แมวน้ำเคราเป็นอาหารที่สำคัญของหมีขาวเช่นเดียวกับแมวน้ำวงแหวน และยังเป็นอาหารที่สำคัญของชาวอินูอิตที่อาศัยอยู่บริเวณชายฝั่งมหาสมุทรอาร์กติกด้วย
อายะฮ์

<ns>0</ns>
 <revision>
 <parentid>11874992</parentid>
 <timestamp>2024-12-14T23:26:17Z</timestamp>
 <contributor>
 <username>InternetArchiveBot</username>
 </contributor>
 <comment>Add 1 book for (20241214)) #IABot (v2.0.9.5) (</comment>
 <origin>12018981</origin>
 <model>wikitext</model>
 <format>text/x-wiki</format>
อายะฮ์ (พหุพจน์: آيَات‎ อายาต) เป็น "โองการ" ที่สามารถรวมกันให้เกิดซูเราะฮ์ (บท) ในอัลกุรอานและมักกำกับด้วยหมายเลข ในอรรถกถาอัลกุรอานหมายถึง "หลักฐาน" "สัญญาณ" หรือ "ปาฏิหาริย์" และในศาสนาอิสลามมักอิงถึงสิ่งอื่นนอกจากอัลกุรอาน เช่น ข้อบังคับทางศาสนา ("อายะฮ์ ตักลีฟียะฮ์") หรือปรากฏการณ์จักรวาล ("อายะฮ์ ตักวีนียะฮ์") ดังตัวอย่างในบางโองการ:
<templatestyles src="แม่แบบ:คำพูด/style.css" />
"นั่นคือสัญญาณต่าง ๆ ของอัลลอฮฺ ซึ่งเราได้สาธยายสัญญาณเหล่านั้นแก่เจ้าด้วยความจริง ดังนั้น ด้วยคำบอกเล่าอันใดเล่า หลังจากอัลลอฮฺ และสัญญาณต่าง ๆ ของพระองค์ที่พวกเขาจะศรัทธากัน?" 
ภาพรวม.
มีข้อสงสัยว่า คำว่า "อายะฮ์" หมายถึงอะไรก็ได้นอกจาก "สัญญาณ" "หลักฐาน" หรือ "เหตุการณ์ที่โดดเด่น" ในอัลกุรอาน "สัญญาณ" มักอิงถึงปรากฏการณ์ต่าง ๆ ทั้งในจักรวาล สิ่งถูกสร้าง การเปลี่ยนแปลงระหว่างกลางวันกลางคืน ฝน ชีวิตและการเติบโตของพืช เป็นต้น ส่วนอีกแบบหนึ่งคือปาฏิหาริย์หรือรางวัลของความเชื่อและชะตาของผู้ปฏิเสธ เช่น:
 "และหนึ่งจากสัญญาณทั้งหลายของพระองค์ คือการสร้างชั้นฟ้าทั้งหลายและแผ่นดิน และสิ่งที่พระองค์ทรงแพร่กระจายไปทั่วในระหว่างทั้งสองนั้นแก่สิ่งที่มีชีวิตทั้งหลาย และพระองค์เป็นผู้ทรงอานุภาพที่จะรวบรวมพวกเขาเมื่อพระองค์ทรงประสงค์" (42:29, ป.ล. "ซูเราะฮ์" 42, "อายะฮ์" 29)
 "และสัญญาณหนึ่งสำหรับพวกเขาก็คือแผ่นดินที่แห้งแล้งเราได้ให้มันมีชีวิตชีวาขึ้นมา และเราได้นำเมล็ดพืชออกมาจากมัน ซึ่งส่วนหนึ่งจากเมล็ดพืชนั้นพวกเขาใช้กิน" (36:33)
 "พวกเขาได้ปฏิเสธไม่เชื่อฟังเขา ดังนั้นเราจึงทำลายล้างพวกเขา แท้จริงในการนี้ย่อมเป็นสัญญาณหนึ่งอย่างแน่นอน แต่ส่วนมากของพวกเขาไม่เป็นผู้ศรัทธา" (26:139)
 "ท่านมิใช่ใครอื่นนอกจากเป็นสามัญชนเช่นเรา ดังนั้นจงนำมาสักสัญญาณหนึ่ง หากท่านเป็นหนึ่งในหมู่ผู้สัตย์จริง" (26:154)
แต่ละบทในอัลกุรอานมีอยู่หลายอายะฮ์ ตั้งแต่ 3 ถึง 286 ในวัตถุประสงค์ของการตีความ อายะฮ์เหล่านี้แบ่งออกเป็นสองกลุ่ม: ประเภทที่กระจ่างและไม่กำกวม ("มุฮ์กัม") และประเภทที่กำกวม ("มุตชาบิฮ์") ดังปรากฏในอัลกุรอานว่า: "พระองค์คือผู้ทรงประทานคัมภีร์ลงมาแก่เจ้า โดยที่ส่วนหนึ่งจากคัมภีร์นั้นมีบรรดาโองการที่มีข้อความรัดกุมชัดเจน ซึ่งโองการเหล่านั้น คือรากฐานของคัมภีร์ และมีโองการอื่นๆ อีกที่มีข้อความเป็นนัย ส่วนบรรดาผู้ที่ในหัวใจของพวกเขามีการเอนเอียงออกจากความจริงนั้น เขาจะติดตามโองการที่มีข้อความเป็นนัยจากคัมภีร์ ทั้งนี้ เพื่อแสวงหาความวุ่นวาย และเพื่อแสวงหาการตีความในโองการนั้น แลไม่มีใครรู้ในการตีความโองการนั้นได้นอกจากอัลลอฮฺ และบรรดาผู้ที่มั่นคงในความรู้เท่านั้น โดยที่พวกเขาจะกล่าวว่า พวกเราศรัทธาต่อโองการนั้น ทั้งหมดนั้นมาจากที่ที่พระผู้เป็นเจ้าของเราทั้งสิ้น และไม่มีใครที่จะรับคำตักเตือนนอกจากบรรดาผู้ที่มีสติปัญญาเท่านั้น"
คำว่า "อายะฮ์" สามารถอิงถึงโองการในคัมภีร์ไบเบิลโดยอาหรับคริสเตียนและชาวคริสต์ในประเทศที่พูดภาษาอาหรับในทางศาสนา
มีตำนานยังคงมีอยู่ทั่วไปว่าจำนวนอายะฮ์ในอัลกุรอานอยู่ที่ 6,666 โองการ ในความเป็นจริง จำนวนอายะฮ์ทั้งหมดอยู่ที่ 6,236 โองการซึ่งไม่รวม "บิสมิลลาฮ์" และ 6,349 โองการถ้ารวม "บิสมิลลาฮ์"
สัญลักษณ์ยูนิโคดของอายะฮ์กุรอานคือ U+06DD: ۝.
หมายเหตุ.
<templatestyles src="Reflist/styles.css" />
มัสยิดอัสซุนนะฮ์

มัสยิดอัสซุนนะฮ์  เป็นมัสยิดที่ออกแบบโดยฌ็อง-ฟร็องซัว เซวาโก (Jean-François Zevaco) ในรูปแบบสถาปัตยกรรมสมัยใหม่ที่กาซาบล็องกา ประเทศโมร็อกโก ใน ค.ศ. 1966 ตัวมัสยิดได้แรงบันดาลใจมาจากโบสถ์นักบุญฟรังซิสแห่งอัสซีซีที่สร้างโดยออสการ์ นีเอไมเยร์ ที่ปังปุลยา เบโลโอรีซอนชี ประเทศบราซิล
ออสการ์ สวอห์น

ออสการ์ โกเมียร์ สวอห์น (20 ตุลาคม ค.ศ. 1847 – 1 พฤษภาคม ค.ศ. 1927) เป็นนักกีฬายิงปืนชาวสวีเดนที่เข้าแข่งขันในกีฬาโอลิมปิกสามครั้งและได้รับรางวัลหกเหรียญ ซึ่งรวมถึงสามเหรียญทอง สวอห์นครองสถิติในฐานะนักกีฬาโอลิมปิกที่อายุมากที่สุดในขณะแข่งขัน, คนที่อายุมากที่สุดที่คว้าเหรียญทอง และเป็นคนที่อายุมากที่สุดที่ได้เหรียญรางวัลโอลิมปิก
ประวัติ.
ในโอลิมปิกฤดูร้อน 1908 ออสการ์ สวอห์น ได้รับรางวัลสองเหรียญทองในการแข่งยิงเป้ากวางวิ่ง แบบซิงเกิลชอต (บุคคล และทีม) และหนึ่งเหรียญทองแดองในการแข่งยิงเป้ากวางวิ่ง แบบดับเบิลชอต ประเภทบุคคล ขณะนั้นเขาอายุ 60 ปี โดยอายุน้อยกว่าโจชัว มิลเนอร์ หนึ่งปี ซึ่งเป็นผู้คว้าเหรียญทองที่มีอายุมากที่สุดในเวลานั้น
เมื่อโอลิมปิกฤดูร้อน 1912 มาจัดที่ประเทศบ้านเกิดของเขา ซึ่งคือสวีเดน เขาได้เป็นสมาชิกของทีมยิงเป้ากวางวิ่ง แบบซิงเกิลชอต ซึ่งได้รับรางวัลเหรียญทองอีกครั้ง นอกจากนี้ เขายังได้รับรางวัลเหรียญทองแดงอีกครั้งในการแข่งยิงเป้ากวางวิ่ง แบบดับเบิลชอต ประเภทบุคคล แต่ได้อันดับสี่ในการแข่งซิงเกิลชอต ประเภทบุคคล ซึ่งลูกชายของเขาที่ชื่ออัลเฟรด สวอห์น เป็นผู้ชนะการแข่ง เมื่ออายุ 64 ปี 258 วัน เขาได้กลายเป็นผู้ชนะรางวัลเหรียญทองที่มีอายุมากที่สุดเท่าที่เคยมีมา ซึ่งเป็นสถิติที่เขายังคงครองอยู่
ในโอลิมปิกฤดูร้อน 1920 เขากลายเป็นนักกีฬาที่มีอายุมากที่สุดที่เข้าแข่งขันในกีฬาโอลิมปิกเมื่ออายุ 72 ปี ผลงานที่ดีที่สุดของเขาคือในการแข่งประเภททีม ได้แก่ อันดับที่สี่ในการแข่งยิงเป้ากวางวิ่ง แบบซิงเกิลชอต และอันดับสองในการแข่งการแข่งยิงเป้ากวางวิ่ง แบบดับเบิลชอต ด้วยเหรียญเงินนี้ ยังทำให้เขาเป็นผู้ได้รับเหรียญรางวัลที่มีอายุมากที่สุดตลอดกาล (ไม่นับการแข่งศิลปะ)
ในการแข่งขันทีมยิงปืนของสวีเดนทั้งหมดที่ออสการ์ สวอห์น เข้าร่วมในกีฬาโอลิมปิกปี ค.ศ. 1908, 1912 และ 1920 เขาได้แข่งขันเคียงข้างลูกชายของเขา อัลเฟรด สวอห์น
รถไฟเร็วเขตเมืองมิวนิก

รถไฟเร็วเขตเมืองมิวนิก หรือ เอ็ส-บาน มึนเชิน  เป็นระบบขนส่งมวลชนระบบรางไฟฟ้าในเมืองมิวนิก ประเทศเยอรมนี มีลักษณะเป็นทั้งระบบขนส่งมวลชนเร็วและรถไฟชานเมือง ดำเนินงานโดย "เอ็ส-บานมึนเชิน" บริษัทลูกของ เดเบ เรกีโอ ไบเอิร์น (DB Regio Bayern) ซึ่งเป็นบริษัทลูกของการรถไฟเยอรมัน (Deutsche Bahn) นอกจากนี้ยังเข้าร่วม "สมาคมอัตราโดยสารและขนส่งมิวนิก" (Münchner Verkehrs- und Tarifverbund ย่อว่า MVV) และเชื่อมต่อกับระบบรถไฟใต้ดินมิวนิกที่ดำเนินงานโดยบริษัทท้องถิ่น
"เอ็ส-บานมึนเชิน" ก่อตั้งเมื่อวันที่ 28 พฤษภาคม ค.ศ. 1972 เป็นส่วนหนึ่งของความพยายามในการจัดหาระบบขนส่งที่เหมาะสมและเพียงพอเพื่อรองรับงานกีฬาโอลิมปิกฤดูร้อน 1972 ที่มิวนิกได้เป็นเจ้าภาพ ด้วยการเชื่อมระบบรถไฟชานเมืองที่มีอยู่เข้าด้วยกันโดยการสร้างอุโมงค์รถไฟใต้เขตเมืองเก่า จากสถานีรถไฟหลักมิวนิก (München Haupfbahnhof) ถึงสถานีมิวนิกตะวันออก (München Ostbahnhof) ซึ่งเชื่อมระบบรถไฟชานเมืองทั้งสองฝั่งที่แต่เดิมแบ่งเป็นฝั่งตะวันออกและตะวันตก
เส้นทาง.
รถไฟเร็วเขตเมืองมิวนิกมีทั้งหมด 8 สาย ให้บริการพื้นที่เมืองมิวนิกชั้นในในลักษณะที่ทุกสายใช้รางคู่เพียงหนึ่งเส้นทางหรือเรียกว่า "Stammstrecke" (เส้นทางแกนหลัก) ในภาษาเยอรมัน ผ่านสถานีสำคัญต่าง ๆ กลางเมือง รับผู้โดยสารจากระบบรถไฟฟ้าใต้ดินและขนส่งมวลชนอื่น ๆ และแยกเส้นทางออกเป็นแต่ละสายเมื่อออกพื้นที่ชานเมืองและชนบทใกล้มิวนิก รถไฟเร็วเขตเมืองมิวนิกให้บริการด้วยความถี่หลัก 20 นาทีต่อขบวน บางเส้นทางให้บริการด้วยความถี่ 30-60 นาทีต่อขบวน ส่วนในชั่วโมงเร่งด่วนสามารถเพิ่มความถี่จาก 20 นาทีเป็น 10 นาทีต่อขบวนได้โดยการเพิ่มขบวนรถ เส้นทางทั้ง 8 สายแสดงหมายเลขและสถานีปลายทางทั้งสองฝั่ง ดังนี้
สถานี.
ปัจจุบันมีสถานีที่ให้บริการรถไฟเร็วเขตเมืองมิวนิกทั้งสิ้น 149 สถานี โดยอยู่ในเมืองมิวนิก 41 สถานี และสถานีที่เหลือกระจายอยู่ในพื้นที่ 10 อำเภอ (Landkreis) รอบมิวนิก เป็นสถานีใต้ดินทั้งสิ้น 8 สถานี ในจำนวนดังกล่าวอยู่ในเส้นทางแกนหลัก 5 สถานีและอีก 3 สถานีอยู่ในสาย
ลัยละตุลมะบีต

ลัยละตุลมะบีต  เป็นคืนที่นบีมุฮัมมัดเริ่มการอพยพจากมักกะฮ์ไปยังมะดีนะฮ์ เชื่อว่าคืนนี้อยู่ในวันแรกของเดือนเราะบีอุลเอาวัล เพราะพวกกุเรชตัดสินใจสังหารมุฮัมมัด อะลี อิบน์ อะบี ฏอลิบได้นอนบนเตียงของมุฮัมมัดแทนและให้ท่านศาสดาออกจากมักกะฮ์
กุรอาน.
โองการที่ 207 ของซูเราะฮ์อัลบะเกาะเราะฮ์ ได้กล่าวถึงการสละชีวิตของอะลีเพื่อช่วยชีวิตของท่านศาสดาไว้ว่า:
<templatestyles src="แม่แบบ:คำพูด/style.css" />และในหมู่มนุษย์นั้นมีผู้ที่ขายตัวของเขา ทั้งนี้เพื่อแสวงหาความพอพระทัยของอัลลอฮ์และอัลลอฮ์นั้นเป็นผู้ทรงปรานีแก่ปวงบ่าวทั้งหลาย
เจค็อบ บาเทลอน

เจค็อบ บาเทลอน (,; เกิด 9 ตุลาคม 1996) เป็นนักแสดงชาวอเมริกันซึ่งเป็นที่รู้จักกันดีที่สุดจากบทบาทของ Ned Leeds ในภาพยนตร์ของจักรวาลภาพยนตร์มาร์เวล (MCU) (2017), (2018), (2019) และ (2019)
ปอม เกลม็องตีแย็ฟ

ปอม อาแล็กซ็องดรา เกลม็องตีแย็ฟ (เกิด 3 พฤษภาคม พ.ศ. 2529) เป็นนักแสดงและนางแบบชาวฝรั่งเศส เธอเรียนที่โรงเรียนการละคร กูร์ ฟลอร็อง ในปารีส และได้แสดงเป็นตัวประกอบในภาพยนตร์ฝรั่งเศสหลายเรื่อง เช่น "The Easy Way" (2008), "นูย บล็องช์", "ลามู ดูร์ ทรัว ออง" (2011) ก่อนที่จะได้แสดงในภาพยนตร์อเมริกันเป็นครั้งแรกใน "โอลด์บอย เปิดบัญชีแค้น" (2013) โดยในปี 2019 เธอได้แสดงในละครชุดของเน็ตฟลิกซ์เรื่อง "แบล็ก มิร์เรอร์" ฤดูกาลที่ 5 ในตอนที่ชื่อว่า "สไตรกิ้ง ไวเปอร์ส" และร่วมแสดงในละครชุดของเอชบีโอเรื่อง "เวสต์เวิล์ด" ฤดูกาลที่ 5 (2020)
เกลม็องตีแย็ฟเป็นที่รู้จักไปทั่วโลกจากบทบาทแมนทิส ในจักรวาลภาพยนตร์มาร์เวล ได้แก่ "รวมพันธุ์นักสู้พิทักษ์จักรวาล 2" (2017), ' (2018), ' (2019), "" (2022), "รวมพันธุ์นักสู้พิทักษ์จักรวาล ตอนพิเศษรับวันหยุด" (2022) และ "รวมพันธุ์นักสู้พิทักษ์จักรวาล 3" (2023)
ประวัติ.
ปอม เกลม็องตีแย็ฟ เกิดที่นครเกแบ็ก รัฐเกแบ็ก ประเทศแคนาดา เธอมีแม่เป็นชาวเกาหลี ชื่อ พัก ยู-รี และมีพ่อเป็น-ชาวฝรั่งเศสเชื้อสายรัสเซีย ชื่อ อาแล็กซี เกลม็องตีแย็ฟ พ่อของเธอรับราชการในตำแหน่งกงสุลของประเทศฝรั่งเศส พ่อและแม่ของเธอตั้งชื่อเธอว่า ปอม เนื่องจากเป็นคำที่มีความหมายทั้งในภาษาฝรั่งเศสและภาษาเกาหลี โดย ปอม (Pomme) หมายถึง แอปเปิ้ล ในภาษาฝรั่งเศส และ บ็อม (봄) หมายถึงฤดูใบไม้ผลิในภาษาเกาหลี
วัยเด็กครอบครัวของเธอต้องย้ายไปใช้ชีวิตในต่างประเทศตามหน้าที่การงานของพ่อ โดยเธอเกิดที่ประเทศแคนาดาจากนั้นได้ย้ายไปใช้ชีวิตที่ประเทศญี่ปุ่นและไอวอรีโคสต์ ก่อนจะกลับประเทศฝรั่งเศส
อาแล็กซี พ่อของเธอได้เสียชีวิตลงด้วยโรคมะเร็งขณะเธออายุได้ 5 ขวบ จากนั้นแม่ของเธอได้มีอาการของโรคจิตเภททำให้ไม่สามารถที่จะเลี้ยงดูลูกๆได้ เธอจึงถูกเลี้ยงดูมาโดยคุณลุงและคุณป้าที่เป็นญาติฝั่งพ่อ คุณลุงที่เลี้ยงดูเธอมาเสียชีวิตขณะเธออายุ 18 ปี ก่อนที่พี่ชายของเธอจะฆ่าตัวตายในวันเกิดของเธอปีที่ 25
หลังจากที่ลุงของเธอเสียชีวิต เธอได้เข้าศึกษาทางด้านกฏหมายพร้อมกับทำงานเป็นเด็กเสิร์ฟและพนักงานขายไปในเวลาเดียวกันแต่เรียนไม่จบ จึงหันมาเรียนด้านการแสดงแทนโดยเธอเข้าเรียนที่โรงเรียนการละคร กูร์ ฟลอร็อง ในปารีส ซึ่งเธอใช้เวลาเพียงไม่กี่เดือนก็ชนะการแข่งขันละครและได้ทุนเรียนฟรีสองปีกับครูชั้นนำของโรงเรียน
วินสตัน ดุ๊ก

วินสตัน ดุ๊ก (เป็นนักแสดงชาวอเมริกันเชื้อสายโทบาโกเนียน เขาเป็นที่รู้จักกันดีในบทบาทของเขาในฐานะ M'Baku ในภาพยนตร์จักรวาลภาพยนตร์มาร์เวล เรื่อง Black Panther (2018), (2018) และ (2019) เขายังแสดงในภาพยนตร์สยองขวัญเรื่อง Us (2019) ของ Jordan Peele อีกด้วย
เขตผู้ว่าการของประเทศเยเมน

ประเทศเยเมนแบ่งออกเป็น 21 เขตผู้ว่าการ ("มุฮาฟะเซาะฮ์") และ 1 เทศบาล ("อะมานะฮ์") ได้แก่
1) เขตผู้ว่าการโซโคตราได้รับการจัดตั้งขึ้นในเดือนธันวาคม ค.ศ. 2013 จากส่วนหนึ่งของเขตผู้ว่าการฮัฎเราะเมาต์
เขตผู้ว่าการแบ่งออกเป็นอำเภอ ("มุดรียะฮ์") รวม 333 อำเภอ ซึ่งแบ่งย่อยออกเป็น 1,996 ตำบล; 40,793 หมู่บ้าน และ 88,817 หมู่บ้านย่อย (ณ ค.ศ. 2013)
ก่อน ค.ศ. 1990 เยเมนเคยแบ่งออกเป็น 2 รัฐ คือ เยเมนใต้ ประกอบด้วยเขตผู้ว่าการเอเดน, อับยัน, อัลมะฮ์เราะฮ์, อัฎฎอเลียะอ์, ฮัฎเราะเมาต์, โซโคตรา, ละฮิจญ์ และชับวะฮ์ในปัจจุบัน ในขณะเขตผู้ว่าการที่เหลือประกอบเป็นเยเมนเหนือ
อิกดัม

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
อิกดัม (แปลตรงตัว#เปลี่ยนทาง 'ความพยายาม') เป็นหนังสือพิมพ์ในจักรวรรดิออตโตมันและประเทศตุรกี เป็นหนังสือพิมพ์ที่ได้รับความนิยมมากที่สุดในช่วงที่ยังตีพิมพ์อยู่
อาฮ์เมด เจฟเดท โอรัน ก่อตั้งสำนักพิมพ์ใน ค.ศ. 1894 ในช่วงแรกสนับสนุนแนวคิดการรวมกลุ่มเติร์ก แต่มีทัศนคติวิพากษ์วิจารณ์คณะกรรมาธิการเอกภาพและความก้าวหน้าหลังจากเกิดเหตุการณ์การปฏิวัติยังเติร์ก หนังสือพิมพ์ฉบับนี้ยกเลิกการตีพิมพ์ไปใน ค.ศ. 1928
แฮมสเตอร์บอล (วิดีโอเกม)

แฮมสเตอร์บอล  เป็นวิดีโอเกมที่พัฒนาโดยสตูดิโอสัญชาติอเมริกัน แรปตีซอฟต์เกมส์ เผยแพร่รุ่นไมโครซอฟต์ วินโดวส์ในวันที่ 8 กุมภาพันธ์ ค.ศ. 2004 ส่วนรุ่นเพลย์สเตชันของติกเกมส์ถูกสร้างในวันที่ 25 มีนาคม ค.ศ. 2010
คล้ายกับมาร์เบิลแมดเนสส์ ภารกิจคือชนะด่านภายในเวลาจำกัดโดยหลีกเลี่ยงสิ่งกีดขวาง อย่างงไรก็ตาม แทนที่จะเป็นลูกแก้วหินอ่อน ผู้เล่นต้องควบคุมแฮมสเตอร์ในลูกบอลพลาสติกใส เกมจะจบลงถ้าไม่มีเวลาเหลือ
ผู้เล่นสามารถตามทางล่องหนในแต่ละด่านเพื่อปลดล็อกด่านต่อสู้กับผู้เล่นหลายคน ซึ่งมีภารกิจที่จะต้องโค่นคู่ต่อสู้ในเวลาที่กำหนด
เซ็นเดยา

เซ็นเดยา มารี สตอร์เมอร์ โคลแมน (เกิด 1 กันยายน พ.ศ. 2539) เป็นนักแสดงและนักร้องชาวอเมริกัน เธอเริ่มอาชีพด้วยการเป็นนางแบบเด็กและนักเต้นสำรองก่อนที่จะได้รับความโดดเด่นจากบทบาทของเธอในฐานะ ร็อกกี บลู ในซิตคอมเรื่อง "Shake It Up" ของดิสนีย์แชนแนล (ค.ศ. 2553-2556)
ชูวิเท็ล เอจีโอฟอร์

ชูวิเท็ล อูเมดี เอจีโอฟอร์ ซีบีอี (เกิด 10 กรกฎาคม ค.ศ. 1977) เป็นนักแสดงชาวบริติช ผู้ได้รับรางวัลมากมาย รวมถึงรางวัลสถาบันศิลปะภาพยนตร์และโทรทัศน์บริติชและรางวัลลอเรนซ์โอลิวีเอร์หนึ่งรางวัล รวมทั้งได้รับการเสนอชื่อเข้าชิงรางวัลออสการ์หนึ่งครั้ง รางวัลไพรม์ไทม์เอมมีสองครั้ง และรางวัลลูกโลกทองคำอีกห้าครั้ง
หลังจากลงทะเบียนที่ National Youth Theatre ในปี พ.ศ. 2538 และหลังจากนั้นเข้าศึกษาต่อที่ London Academy of Music and Dramatic Art เมื่ออายุ 19 ปี และใช้เวลาเพียงสามเดือนในการจบหลักสูตรของเขา เอจีโอฟอร์ได้รับคัดเลือกจากสตีเวน สปีลเบิร์ก เพื่อรับบทสมทบในภาพยนตร์เรื่อง "Amistad" (1997) ในบท เจมส์ โคเวย์
ดาไน กูริรา

ดาไน เจเคไซ กูริรา ((เกิด 14 กุมภาพันธ์ พ.ศ. 2521) เป็นนักแสดงและนักเขียนบทละครชาวซิมบับเว-อเมริกัน เธอเป็นที่รู้จักกันเป็นอย่างดีจากการรับบทเป็น Michonne ในซีรีส์ดราม่าสยองขวัญของ AMC เรื่อง "The Walking Dead" (2555–2563) และเป็น Okoye ในภาพยนตร์ซูเปอร์ฮีโร่ของจักรวาลภาพยนตร์มาร์เวล เรื่อง "Black Panther" (2018), ' (2018), และ ' (2019)
กูริรายังเป็นนักเขียนบทละครของละคร Broadway เรื่อง "Eclipsed" ซึ่งเธอได้รับการเสนอชื่อเข้าชิงรางวัล Tony Award for Best Play
ลิทีเชีย ไรต์

ลิทีเชีย มิเชล ไรต์ (เกิด 31 ตุลาคม พ.ศ. 2536) เป็นนักแสดงหญิงชาวอเมริกัน เธอเริ่มต้นอาชีพในปี พ.ศ. 2554 เธอมีบทบาทใน Black Panther และละครทีวีของอังกฤษหลายเรื่อง เช่น "Top Boy", "Coming Up", "Chasing Shadows", "Humans", the "Doctor Who" ตอน "Face the Raven" และ the "Black Mirror" ตอน "Black Museum"; หลังจากนั้นเธอได้รับการเสนอชื่อชิงรางวัล Primetime Emmy Award Outstanding Supporting Actress in a Limited Series or Movie|สาขานักแสดงสมทบหญิงยอดเยี่ยมในซีรีส์หรือภาพยนตร์ที่จำกัด
จังหวัดปกครองตนเองชนชาติหุย ชางจี๋

จังหวัดปกครองตนเองชนชาติหุย ชางจี๋  เป็นจังหวัดปกครองตนเองของชาวหุยทางตะวันออกเฉียงเหนือของเขตปกครองตนเองซินเจียงอุยกูร์ ประเทศจีน มีพื้นที่ประมาณ 77,129 ตารางกิโลเมตร และมีศาลากลางอยู่ในนครชางจี๋
เขตการปกครอง.
จังหวัดหุยชางจี๋มีการแบ่งเขตการปกครองเป็น 2 นครระดับอำเภอ 4 อำเภอ และ 1 อำเภอปกครองตนเอง
กลุ่มชาติพันธุ์.
จากการสำรวจสำมะโนประชากรปี ค.ศ. 2010 ชางจี๋มีประชากร 1,428,587 คนโดยมีความหนาแน่นของประชากร 19.4 คนต่อตารางกิโลเมตร
วัดไผ่ล้อม (จังหวัดนครปฐม)

วัดไผ่ล้อม เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลพระปฐมเจดีย์ อำเภอเมืองนครปฐม จังหวัดนครปฐม
ประวัติ.
สันนิษฐานกันว่าสร้างวัดไผ่ล้อมขึ้นในสมัยพระบาทสมเด็จพระจอมเกล้าเจ้าอยู่หัว ในยุคนั้นได้มีการเกณฑ์ชาวมอญที่อยู่ใต้โพธิสมภารมาช่วยกันบูรณะองค์พระปฐมเจดีย์ ชาวมอญได้พักอาศัยอยู่บริเวณสวนป่าไผ่ใกล้องค์พระปฐมเจดีย์ ต่อมาบริเวณนั้นร้างผู้คน ดงไผ่ขึ้นหนา พระภิกษุผู้แสวงหาธรรมหลายรูปต่างจาริกมาวิเวก ปักกลดบำเพ็ญสมณธรรม ชาวบ้านในละแวกใกล้เคียงเห็นว่า สถานที่บริเวณนี้สมควรตั้งเป็นสำนักสงฆ์ จึงได้อาราธนาพระภิกษุจากวัดพระปฐมเจดีย์มาจำพรรษาเป็นครั้งคราว เมื่อมีภิกษุจำพรรษามากขึ้น ชาวบ้านได้ช่วยกันถางป่าไผ่เพื่อไปทำที่อยู่อาศัย จะมีหลงเหลืออยู่บ้างก็บริเวณรอบ ๆ วัดเท่านั้น จึงกลายเป็นที่มาของชื่อวัด 
วัดไผ่ล้อมขาดเจ้าอาวาสอยู่นาน กระทั่ง พ.ศ. 2486 ทางคณะสงฆ์จึงได้แต่งตั้งพระอาจารย์พูล อตตรกโข ซึ่งขณะนั้นจำพรรษาอยู่วัดพระงามขึ้นดำรงตำแหน่งเจ้าอาวาส ท่านได้ร่วมกับญาติโยมสร้างอุโบสถ โดยเริ่มก่อสร้างเมื่อ พ.ศ. 2490 และแล้วเสร็จในอีก 3 ปีต่อมา ในสมัยของท่านยังได้สร้างเสนาสนะต่าง ๆ เช่น ศาลาการเปรียญ โรงเรียนปริยัติธรรม ศาลาฌาปนสถาน ศาลาปฏิบัติ หอระฆัง กุฏิสงฆ์ โรงเรียนวัดไผ่ล้อม เป็นต้น
ต่อมาในวันที่ 23 มีนาคม พ.ศ. 2568 พระบาทสมเด็จพระวชิรเกล้าเจ้าอยู่หัวได้มีพระบรมราชโองการโปรดเกล้าฯ ให้ยกฐานะวัดไผ่ล้อมขึ้นเป็นพระอารามหลวงชั้นตรีชนิดสามัญ เพื่อเฉลิมพระเกียรติและเป็นพระราชกุศลเนื่องในโอกาสพระราชพิธีมหามงคลเฉลิมพระชนมพรรษา 28 กรกฎาคม 2567
อาคารเสนาสนะ.
อุโบสถหลังเก่าสร้างมาตั้งแต่ พ.ศ. 2490 ได้ชำรุดทรุดโทรมไปตามกาลเวลา จึงได้สร้างอุโบสถหลังใหม่ขนาดความกว้าง 9 เมตร ความยาว 21 เมตร เป็นสถาปัตยกรรมทรงไทยประยุกต์ 2 ชั้น คอนกรีตเสริมเหล็ก พื้นปูหินอ่อน บานประตูหน้าต่างไม้สักแกะสลัก 3 ชั้น ส่วนผนังด้านในเป็นภาพจิตรกรรมฝาผนังเกี่ยวกับพุทธประวัติและผนังด้านนอกเป็นลายปูนปั้นรูปเทพทรงพระขรรค์ กำแพงแก้ว ประดับด้วยเสาหงส์คาบไฟ และลูกแก้วองค์พระปฐมเจดีย์ ปูพื้นหินแกรนิต ซุ้มเสมา ศิลปะอยุธยา ซุ้มประตู 4 ทิศ ปั้นเทพประจำทิศทั้งแปด พร้อมปูนปั้นเป็นท้าวเวสสุวรรณ 8 องค์ ภายในอุโบสถประดิษฐานพระประธานเป็นพระพุทธรูปปางมารวิชัย ศิลปะสุโขทัย เนื้อโลหะลงรักปิดทองขนาดหน้าตัก 4 ศอก 9 นิ้ว สร้างเมื่อ พ.ศ. 2540 
ศาลาการเปรียญ (ปุริมานุสรณ์) ก่อสร้างแล้วเสร็จเมื่อ พ.ศ. 2534 เป็นอาคารทรงไทยประยุกต์ โครงสร้างส่วนใหญ่เป็นคอนกรีตเสริมเหล็ก 2 ชั้น มีขนาดกว้าง 16 เมตร ยาว 32 เมตร หอระฆังเป็นลักษณะทรงไทยประยุกต์ สูง 3 ชั้น มีหอกลองหอระฆังอยู่ในที่เดียวกันด้านหน้ากุฏิเจ้าอาวาส เป็นอาคารคอนกรีตเสริมเหล็ก สร้างเมื่อ พ.ศ. 2520 นอกจากนี้ยังมีวิหารประดิษฐานสังขารหลวงพ่อพูล สถาปัตยกรรมไทย ยอดทรงมณฑป หลังคาจัตุรมุข ซ้อน 2 ชั้น
ปูชนียวัตถุที่สำคัญได้แก่ พระพุทธรูปปางประทานอภัย พระประธานประจำอุโบสถหลังเดิม เป็นพระพุทธรูปปางขัดสมาธิ ศิลปะเชียงแสน ปั้นด้วยปูน หน้าตักกว้าง 2 ศอก 1 คืบ สูงประมาณ 1.50 เมตร สร้างเมื่อ พ.ศ. 2492
วัดวิจิตรการนิมิตร

วัดวิจิตรการนิมิตร เป็นวัดราษฎร์สังกัดคณะสงฆ์มหานิกาย ตั้งอยู่ในแขวงคูหาสวรรค์ เขตภาษีเจริญ กรุงเทพมหานคร
ประวัติ.
วัดวิจิตรการนิมิตรเดิมมีชื่อว่า วัดหนังบางแวก คาดว่าสร้างในสมัยกรุงศรีอยุธยาตอนปลาย ไม่ปรากฏแน่ชัดว่าผู้ใดสร้าง ระบุปีสร้างคือ พ.ศ. 2318 ในสมัยกรุงธนบุรีได้มีการสร้างพระปรางค์ขึ้น 1 องค์เป็นรูปทรงฐานเหลี่ยมและพระปรางค์สี่เหลี่ยม 1 องค์ ต่อมาในสมัยพระบาทสมเด็จพระจุลจอมเกล้าเจ้าอยู่หัวได้มีการบูรณปฏิสังขรณ์โดยมีการสร้างพระปรางค์ขึ้นไว้ ส่วนชื่อของวัดเดิมไปพ้องกับวัดหนังอีกแห่ง จึงได้เปลี่ยนจาก "วัดหนังบางแวก" เป็น "วัดวิจิตรการนิมิตร" เมื่อวันที่ 27 พฤษภาคม พ.ศ. 2512 เป็นต้นมา
อาคารเสนาสนะ.
อุโบสถทรงไทย หลังคาลดสามชั้น มีช่อฟ้า ใบระกา วิหารคดด้านข้างอุโบสถทิศเหนือ มณฑปหลวงพ่อดำเป็นอาคารทรงไทยจัตุรมุข ศาลาบูรพาจารย์ อาคารทรงไทยประยุกต์ เสนาสนะอื่น ได้แก่ ศาลาการเปรียญทรงไทยช่อฟ้าใบระกา กุฏิสงฆ์ ศาลาบำเพ็ญกุศลจำนวน 2 หลัง อาคารเฉลิมพระเกียรติ 72 พรรษามหาราช ทรงไทยประยุกต์ หอระฆังทรงไทยประยุกต์
พระพุทธรูปประจำวัดคือ "หลวงพ่อดำ" สร้างด้วยศิลาทราย ศิลปะสมัยอยุธยา ประดิษฐานอยู่ในมณฑปจัตุรมุข
โทนี เรฟโวโลรี

แอนโทนี เรฟโวโลรี (เกิด 28 เมษายน พ.ศ. 2539) เป็นนักแสดงชาวอเมริกัน เขาเป็นที่รู้จักจากการรับบท Zero Moustafa ในภาพยนตร์ที่ได้รับการยกย่องของ Wes Anderson เรื่อง The Grand Budapest Hotel (2014) เขารับบท Flash Thompson ในภาพยนตร์ จักรวาลภาพยนตร์มาร์เวล เรื่อง ' (2017) และ ' (2019)
เทสซา ธอมป์สัน

เทสซา ลินน์ ธอมป์สัน (เกิด 3 ตุลาคม พ.ศ. 2526) เป็นนักแสดง, โปรดิวเซอร์, นักร้อง และนักแต่งเพลงชาวอเมริกัน เธอเริ่มอาชีพการแสดงกับบริษัท Los Angeles Women's Shakespeare Company ขณะเรียนที่วิทยาลัยซานตาโมนิกา เธอปรากฏตัวในผลงานของ The Tempest และ Romeo and Juliet ซึ่งเรื่องนี้ทำให้เธอได้รับการเสนอชื่อชิงรางวัล NAACP Theatre Award ความก้าวหน้าของเธอมาพร้อมกับบทบาทนำในภาพยนตร์ดราม่าอิสระของ Tina Mabry เรื่อง Mississippi Damned (2009) และภาพยนตร์ดราม่าของ Tyler Perry เรื่อง
For Colored Girls (2010)